Den Vest-Sjællandske Avis, 1825-09-30
Det hedder i en Skrivelse fra London af 22de August d. A. Siden Storbrittannien har erkiendt de Sydamerikanske Staters Uafhængighed og draget dem ind i sin Jnterresse har der udviklet sig hos det Engelske Folk en Energie, som gaaer over al Forventning og alt det Store, som samme Nation hidindtil har udmærket sig ved. Den søger at benytte dette vigtige Øieblik for at drage den mueligste Nytte af det nye Folkeliv i hiin Verdensdeel, og uagtet alle nye Forandringer paa Jorden at forblive den Nation, som besidder den største Jndflydelse. Det i England herskende Statsprincip at tilstaae Folkets Flid saa stor en Friehed som muelig (et Princip som maatte ønskes efterfulgt i alle Lande) udvikler den høieste Grad af Virksomhed hos det. Derved blive disse Øeboere i Stand til at afhielpe sex nye Staters Fornødenheder i hiin Verdens Deel, og tillige at udbrede Civilisationen i den 5te Verdensdeel, at blive Siams og Chinas Naboe, uden at opgive det mindste af sin Handels og politiske Jndflydelse i Europa. Dette heele Underværk er en Følge af den nationale Friehed, af det Princip i Ministeriet saavelsom i Parlamentet ikke at paalægge nogen Tvang for Haand fliden og Speculationen; thi i mindste Maade at ville sætte en Grændse derfor var at ville formindske Rigets Kraft. Da nogle Medlemmer af Parlamentet tilraadte i Aar Ministeriet at sætte en Grændse for den overdrevne Hang til Actieforeninger, svarede dette: vi blande os ikke i Folkets Foretagender, det vilde kun have skadelige Følger, naar vi vilde giøre det. Jntet beviser bedre denne Udvikling af det Engelske Folks Jndustrie end Dampskibsfarten. For 6 Maaneder siden var Englands Forbindelse med det Europæiske Fastland ved Hielp af Dampbaade endnu i sin Barndom; høist paa Farten til Calais, Ostende og Rotterdam bleve de brugte, og nu betiener man sig af dem i England for næsten at beseile alle Floder og anløbe alle Havne. Virkningerne deraf viser sig allerede at være overordentlig store. Hamborg erholdt derved i 1 1/2 Dag Efterretningen fra Paris og Erkiendelsen af Hatis Uafhængighed. Leipzig og Berlin ere nu kun 5 Dagreiser borte fra London, Petersborg vil komme Paris 10 Dagreiser nærmere; Seil ladsen til Nordamerika kan nu tilendebringes i 14 Dage. Utallige ere de Foreninger, som ere blevne oprettede for at indføre disse Communicationer; 8 Compagnier ere oprettede for at bringe Dampskibsfarten paa de Franske Havne i Gang. Et eneste Compagnie i England, som kun har existeret; Aar har sat 15 Dampskibe i Drift, og Regieringen betroer mange af dem sine Depescher og Publikums Breve; ved en langt hurtigere Befordring betales dog kun den halve Porto; Staden og Postamtet profitere derved. Jnden faae Aars Forløb maae de sædvanlige Paketbaade vige for Dampskibene; Forbindelsen imellem Jordens Nationer vil blive lettet; Correspondencen vil blive mindre bekostelig, og de offentlige Jntrader ville forøges imedens Storbrittannien vil erholde en Flaade af Dampskibe, ogsaa maae en total Revolution i Fastlandets Postvæsen blive derved tilveiebragt; den hidtil brugte Maade at reise paa vil høre op Dampskibe imellem Petersborg og Lybek under Engelsk Flag ville snart komme i Gang. Ogsaa hører man nu, at den Engelske Regiering har stærkt i Sinde at holde en Dampflaade i Beredskab; den lader mange Dampmaskiner forarbeide, og opstille i egne Tøihuse for Marinen. Tre af de første Fabriker i Landet have faaet i Commission at giøre Dampmaskiner af samme Kraft og Jndretning. Admiralitetet har ladet anstille Forsøg med dem, hvorved man fandt, at Maskinen af Hr. Mansleys og Compagnies Fabrik i London havde væsentlige Fortrin saavel med Hensyn til Hurtigheden, som til det mindste Forbrug af Steenkul. Den tilbagelagte 2470 Engelske Mile i 269 Timer 4 Minuter, hvorimod Dampmaskinen af Dhrr. Bolton og Vatts Fabrik brugte til samme Strækning 273 Timer 41 Minuter. - Et af de nye Engelske Compagnier for Biergvæsnet har faaet Tilladelse af den Hannoverske Regiering til i en endnu uberørt Egn af Harzbierget at lade grave dybe Stoller for at komme efter om der ikke skulde forefindes Lag af Ertser, som endnu ikke ere blevne benyttede. Den 20de August d. A. afsendte den Amerikanske Biergværksforening i Elberfeld en nye Transport af Biergarbeidere med Skibet Arethusa til Mexico; man gav dem inden Afreisen en Afskeedsfest i Elberfeld. – Den Franske Moniteur beretter: at de forberedende Arbeider for at trække en Canal for Søeskibe til Paris, og derved gjøre denne Hovedstad til en Søestad ere nu i fuld Gang. – Hr. v. Baaders Forslag til at bringe Donau- og Main Floden i Forbindelse med hinanden ved en Jernvei, er taget i Overveielse af de Baieriske Stænders Forsamling og Financeministeren har tilstaaet ham 8000 Gylden for at giøre et Forsøg med sin nye Opfindelse af Jernveie, som skal have Fortrin forde Engelske.